
LIETUVOS RESPUBLIKOS EKONOMIKOS IR INOVACIJŲ MINISTRAS

ĮSAKYMAS
DĖL ŪKIO MINISTRO 2008 M. KOVO 26 D. ĮSAKYMO NR. 4-119 „DĖL SMULKIOJO AR VIDUTINIO VERSLO SUBJEKTO STATUSO DEKLARAVIMO TVARKOS APRAŠO IR SMULKIOJO AR VIDUTINIO VERSLO SUBJEKTO STATUSO DEKLARACIJOS FORMOS PATVIRTINIMO“ PAKEITIMO

2024 m. liepos 23 d. Nr. 4-408
Vilnius

Pakeičiu Lietuvos Respublikos ūkio ministro 2008 m. kovo 26 d. įsakymą Nr. 4-119 „Dėl Smulkiojo ar vidutinio verslo subjekto statuso deklaravimo tvarkos aprašo ir Smulkiojo ar vidutinio verslo subjekto statuso deklaracijos formos patvirtinimo“:
. Pakeičiu nurodytą įsakymą ir jį išdėstau nauja redakcija (Smulkiojo ar vidutinio verslo subjekto statuso deklaravimo tvarkos aprašas ir Smulkiojo ar vidutinio verslo subjekto statuso deklaracijos forma F1 nauja redakcija nedėstomi):

„LIETUVOS RESPUBLIKOS EKONOMIKOS IR INOVACIJŲ MINISTRAS

ĮSAKYMAS
DĖL SMULKIOJO AR VIDUTINIO VERSLO SUBJEKTO STATUSO DEKLARAVIMO TVARKOS APRAŠO IR SMULKIOJO AR VIDUTINIO VERSLO SUBJEKTO STATUSO DEKLARACIJOS FORMOS PATVIRTINIMO

Vadovaudamasis Lietuvos Respublikos smulkiojo ir vidutinio verslo plėtros įstatymo 3 straipsnio 12 dalimi ir įgyvendindamas Lietuvos Respublikos Vyriausybės 2008 m. vasario 13 d. nutarimo Nr. 117 „Dėl įgaliojimų suteikimo įgyvendinant Lietuvos Respublikos smulkiojo ir vidutinio verslo plėtros įstatymą“ 1 punktą,
t virtinu pridedamus:
. Smulkiojo ar vidutinio verslo subjekto statuso deklaravimo tvarkos aprašą;
. Smulkiojo ar vidutinio verslo subjekto statuso deklaracijos formą F1.“
. Pakeičiu nurodytu įsakymu patvirtintą Smulkiojo ar vidutinio verslo subjekto statuso deklaravimo tvarkos aprašą:
. Pakeičiu 1 punktą ir jį išdėstau taip:
„. Smulkiojo ar vidutinio verslo subjekto statuso deklaravimo tvarkos aprašas (toliau –Tvarkos aprašas) nustato smulkiojo ar vidutinio verslo (toliau – SVV) subjekto statuso deklaravimo procedūros tvarką ir smulkiojo ar vidutinio verslo subjekto statuso deklaracijos pildymo tvarką.“
. Pakeičiu 3.3 papunktį ir jį išdėstau taip:
„. Smulkiojo ar vidutinio verslo subjekto statuso deklaracija (toliau – Deklaracija) – Lietuvos Respublikos ekonomikos ir inovacijų ministro įsakymu patvirtintos formos dokumentas, įskaitant valstybės įmonės Registrų centro administruojamu automatizuotu elektroniniu smulkiojo ar vidutinio verslo subjekto statuso deklaracijos pildymo įrankiu suformuotą dokumentą, kuriame verslo subjektas nurodo Lietuvos Respublikos smulkiojo ir vidutinio verslo plėtros įstatymo 3 straipsnio 1, 2, 3 dalyse ir 4 straipsnio 1 dalyje nustatytas priskyrimo smulkiojo ar vidutinio verslo subjektui sąlygas ir deklaruoja savo, kaip smulkiojo ar vidutinio verslo subjekto, statusą.“
. Pakeičiu 6 punktą ir jį išdėstau taip:
„. Deklaraciją sudaro Smulkiojo ar vidutinio verslo subjekto statuso deklaracijos forma F1 (toliau – forma F1), Partnerinių įmonių duomenys P1 (toliau – forma P1), Partnerinės įmonės aprašymas (toliau – formos P1 priedas), Susijusių įmonių duomenys S1 (toliau – formos S1) ir Susijusios įmonės aprašymas (toliau – formos S1 priedas). Jeigu Deklaracija formuojama valstybės įmonės Registrų centro administruojamu automatizuotu elektroniniu smulkiojo ar vidutinio verslo subjekto statuso deklaracijos pildymo įrankiu (toliau – Deklaracijos pildymo įrankis), Deklaracijos turinys privalo atitikti šio punkto pirmojo sakinio nuostatas.“
. Pakeičiu 7 punktą ir jį išdėstau taip:
„. Verslo subjektai, kurie pagal Lietuvos Respublikos smulkiojo ir vidutinio verslo plėtros įstatymą:
. yra savarankiškos įmonės, pildo tik formą F1 arba pateikia atitinkamus duomenis Deklaracijos pildymo įrankiu;
. turi bent vieną partnerinę įmonę, bet neturi nė vienos susijusios įmonės, pildo formą F1, formą P1 ir formos P1 priedą arba pateikia atitinkamus duomenis Deklaracijos pildymo įrankiu;
. neturi partnerinių įmonių, turi bent vieną susijusią įmonę, kuri neturi partnerinių įmonių, pildo formą F1, formą S1 ir formos S1 priedą arba pateikia atitinkamus duomenis Deklaracijos pildymo įrankiu;
. turi bent vieną susijusią ir bent vieną partnerinę įmonę, pildo visas formas: formą F1, formą P1, formos P1 priedą, formą S1 ir formos S1 priedą, arba pateikia atitinkamus duomenis Deklaracijos pildymo įrankiu.“ 
. Pakeičiu 9 punktą ir jį išdėstau taip:
„. Deklaracija turi būti pildoma laikantis šių reikalavimų:
. Deklaracija pildoma tokios formos, kokia yra patvirtinta šiuo įsakymu. Deklaracijos forma papildomai skelbiama ir Lietuvos Respublikos ekonomikos ir inovacijų ministerijos interneto svetainėje (https://eimin.lrv.lt) ir (ar) kitų valstybės paramą teikiančių arba administruojančių juridinių asmenų interneto svetainėse, išskyrus atvejį, kai Deklaracija formuojama Deklaracijos pildymo įrankiu.
. Jeigu Deklaracija formuojama Deklaracijos pildymo įrankiu, Deklaracija pildoma tokios formos, kokia yra suformuota Deklaracijos pildymo įrankiu valstybės įmonės Registrų centro administruojamoje interneto svetainėje https://svv.registrucentras.lt/. Verslo subjektas Deklaracijos pildymo įrankį naudoja savo pasirinkimu. Deklaracijos pildymo įrankio naudojimo tvarką ir sąlygas nustato valstybės įmonė Registrų centras.
. Deklaracija gali būti pildoma ranka didžiosiomis spausdintinėmis raidėmis juodu arba tamsiai mėlynu rašikliu (rašalu) arba, jeigu tekstas spausdinamas, mažosiomis raidėmis (sakinys pradedamas didžiąja raide), išskyrus atvejį, kai Deklaracija formuojama Deklaracijos pildymo įrankiu.
. Deklaracijoje įrašomos sumos turi būti apvalinamos: 49 centai ir mažiau nuo sumos atmetami, o 50 centų ir daugiau laikomi euru.“
. Pakeičiu 11 punktą ir jį išdėstau taip:
„. Būtinas užpildyti Deklaracijos formas pildo verslo subjektas. Deklaracija patvirtinama įmonės vadovo, jo įgalioto fizinio asmens ar verslininko parašu, o kai Deklaracija pildoma elektroniniu būdu, įskaitant Deklaracijos pildymo įrankį, arba tiesiogiai interaktyviai („on-line“ režimu) – pasirašoma kvalifikuotu elektroniniu parašu. Už Deklaracijoje pateikiamų duomenų teisingumą ir tikrumą atsako Deklaraciją pasirašęs asmuo.“
. Pakeičiu 12 punktą ir jį išdėstau taip:
„. Formą F1 pildo kiekvienas statusą deklaruojantis verslo subjektas.“
. Pakeičiu 18 punktą ir jį išdėstau taip:
„. Deklaracija pateikiama juridiniam asmeniui, teikiančiam valstybės paramą arba administruojančiam valstybės paramos teikimą, teisės aktuose, reglamentuojančiuose valstybės paramos teikimą, ar kituose susijusiuose dokumentuose (pvz., kvietimuose teikti paraiškas) nustatytais terminais arba spausdinta, arba elektroniniu būdu, arba, esant techninių galimybių, užpildyta tiesiogiai interaktyviai („on-line“ režimu).“



Laikinai einanti ekonomikos 
ir inovacijų ministro pareigas			                                                     Aušrinė Armonaitė

